
# Рөстәм Миңнеханов республикада кече һәм урта эшмәкәрлеккә игътибар артуын әйтте

Президент сүзләренчә, әлеге төр эшмәкәрләргә ярдәм йөзеннән, бер елга 1 млрд сум акча бүленгән.

Татарстан Президенты Рөстәм Миңнеханов республиканың кече һәм урта эшмәкәрләренә игътибар күрсәтелүен әйтте. Бу хакта ул бүген "Пирамида" мәдәни-күңел ачу үзәгендә узучы, ТР Президенты каршындагы Эшмәкәрлек Советының X киңәйтелгән утырышында, катнашучыларны сәламләү - кереш сүзе вакытында сөйләде.

"Кече һәм урта эшмәкәрләргә ярдәм йөзеннән, узган ел бюджеттан 1 млрд сум акча бүленде. Моннан тыш, төрле микрозайм, субсидия, лизинг, грант программалары эшли", - диде Рөстәм Миңнеханов.

ТР Президенты каршындагы Эшмәкәрлек Советының X киңәйтелгән утырышында республиканың төрле министрлык һәм ведомство вәкилләре, авыл җирлеге башлыклары, 250 эшмәкәр катнаша.

Утырышны "Түбәтәй" беренче татарча тиз туклану челтәрен оештыручы Солтан Сафин алып бара.

*Фото: архив/Рамиль Гали*

*Бу хакта тулырак: https://tatar-inform.tatar/news/2018/11/20/175528/*

Следите за самым важным и интересным в Telegram-каналеТатмедиа

## Нет комментариев
Рөстәм Миңнеханов республикада кече һәм урта эшмәкәрлеккә игътибар артуын әйтте